CELEX: 32002D0272
Language: el
Date: 2002-03-25 00:00:00
Title: 2002/272/ΕΚ: Απόφαση της Επιτροπής, της 25ης Μαρτίου 2002, με την οποία καθιερώνονται οικολογικά κριτήρια για την απονομή του κοινοτικού οικολογικού σήματος στις σκληρές επενδύσεις δαπέδου (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 1174]

Avis juridique important

|

32002D0272

2002/272/ΕΚ: Απόφαση της Επιτροπής, της 25ης Μαρτίου 2002, με την οποία καθιερώνονται οικολογικά κριτήρια για την απονομή του κοινοτικού οικολογικού σήματος στις σκληρές επενδύσεις δαπέδου (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 1174]  

Επίσημη Εφημερίδα αριθ. L 094 της 11/04/2002 σ. 0013 - 0027

Απόφαση της Επιτροπήςτης 25ης Μαρτίου 2002με την οποία καθιερώνονται οικολογικά κριτήρια για την απονομή του κοινοτικού οικολογικού σήματος στις σκληρές επενδύσεις δαπέδου[κοινοποιηθείσα υπό τον αριθμό Ε(2002) 1174](Κείμενο που παρουσιάζει ενδιαφέρον για τον ΕΟΧ)(2002/272/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗTΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (EΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ειδικότερα το άρθρο 4 και το άρθρο 6 παράγραφος 1,Εκτιμώντας τα ακόλουθα:(1) Δυνάμει του κανονισμού (EΚ) αριθ. 1980/2000, το κοινοτικό οικολογικό σήμα μπορεί να απονεμηθεί σε ένα προϊόν το οποίο έχει χαρακτηριστικά που του επιτρέπουν να συμβάλει σημαντικά στην επίτευξη βελτιώσεων όσον αφορά κύριες περιβαλλοντικές πτυχές.(2) Ο κανονισμός (EΚ) αριθ. 1980/2000 προβλέπει ότι καθορίζονται ειδικά κριτήρια απονομής του οικολογικού σήματος ανά κατηγορία προϊόντων.(3) Τα μέτρα που προβλέπονται στην παρούσα απόφαση βασίζονται στο σχέδιο κριτηρίων που εκπονήθηκε από το συμβούλιο οικολογικής σήμανσης της Ευρωπαϊκής Ένωσης, το οποίο συγκροτήθηκε δυνάμει του άρθρου 13 του κανονισμού (EΚ) αριθ. 1980/2000.(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 17 του κανονισμού (EΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Προκειμένου να απονεμηθεί το κοινοτικό οικολογικό σήμα σε σκληρή επένδυση δαπέδου, δυνάμει του κανονισμού (EΚ) αριθ. 1980/2000, αυτή πρέπει να εμπίπτει στην κατηγορία προϊόντων "σκληρές επενδύσεις δαπέδου", όπως ορίζεται στο άρθρο 2 της παρούσας απόφασης και πρέπει να συμμορφούται με τα οικολογικά κριτήρια που παρατίθενται στο παράρτημα.Άρθρο 2Η κατηγορία προϊόντων "σκληρές επενδύσεις δαπέδου" θα περιλαμβάνει τα ακόλουθα σκληρά προϊόντα που χρησιμοποιούνται για εσωτερική/εξωτερική επένδυση δαπέδου, χωρίς να έχουν κάποια σχετική δομική λειτουργία: φυσικές πέτρες, συσσωματωμένοι λίθοι, πλακίδια επίστρωσης από σκυρόδεμα, πλακίδια μωσαϊκού, κεραμικά πλακίδια και αργιλικά πλακίδια.Άρθρο 3Για διοικητικούς σκοπούς, ο κωδικός αριθμός που δίνεται στην κατηγορία προϊόντων "σκληρές επενδύσεις δαπέδου" θα είναι ο "021".Άρθρο 4Η παρούσα απόφαση ισχύει από την 1η Απριλίου 2002 έως τις 31 Μαρτίου 2006. Εάν στις 31 Μαρτίου 2006 δεν έχουν εγκριθεί αναθεωρημένα κριτήρια για την εν λόγω κατηγορία προϊόντων, η παρούσα απόφαση θα ισχύσει έως τις 31 Μαρτίου 2007.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 25 Μαρτίου 2002.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.ΠΑΡΑΡΤΗΜΑΠΛΑΙΣΙΟΟι σκοποί των κριτηρίωνΤα εν λόγω κριτήρια αποσκοπούν ειδικότερα στην προώθηση:- της μείωσης των επιπτώσεων στα ενδιαιτήματα και στους συναφείς πόρους,- της μείωσης της κατανάλωσης ενέργειας,- της μείωσης των εκπομπών τοξικών ή άλλων ρυπογόνων ουσιών στο περιβάλλον,- της μείωσης της χρήσης επικίνδυνων ουσιών,- πληροφοριών που θα επιτρέψουν στον καταναλωτή να χρησιμοποιήσει το προϊόν με αποδοτικό τρόπο ο οποίος ελαχιστοποιεί τις συνολικές περιβαλλοντικές επιπτώσεις.Τα κριτήρια τίθενται σε επίπεδα που προωθούν την απονομή του σήματος στις σκληρές επενδύσεις δαπέδου οι οποίες κατασκευάζονται με μικρές επιπτώσεις στο περιβάλλον.Απαιτήσεις όσον αφορά την εκτίμηση και την εξακρίβωσηΟι ειδικές απαιτήσεις όσον αφορά την εκτίμηση και την εξακρίβωση αναφέρονται εντός κάθε κριτηρίου.Κάθε κατηγορία προϊόντων διαρθρώνεται με τον ακόλουθο τρόπο [οι ορισμοί της CEN (Comité européen de normalisation - ευρωπαϊκή επιτροπή τυποποίησης) αναφέρονται εντός παρενθέσεων] και μπορεί να υποδιαιρεθεί σε δύο μεγάλες υποκατηγορίες, "φυσικά προϊόντα" και "επεξεργασμένα προϊόντα" σύμφωνα με όσα ακολουθούν.Οι φυσικές πέτρες (CEN TC 246) είναι τμήματα βράχου που δημιουργείται με φυσικές διαδικασίες και περιλαμβάνουν το μάρμαρο, το γρανίτη και άλλες φυσικές πέτρες. Ως "άλλες" φυσικές πέτρες νοούνται οι φυσικές πέτρες των οποίων τα τεχνικά χαρακτηριστικά είναι συνολικά διαφορετικά από εκείνα του μαρμάρου και του γρανίτη, όπως ορίζονται στο πρότυπο CEN/TC 246/αριθ. 237 prEN 12670 "Φυσικές πέτρες - Ορολογία". Γενικά, τέτοιου είδους πέτρες δεν επιδέχονται εύκολα στίλβωση και δεν εξορύσσονται πάντα σε κομμάτια: ψαμμίτης, χαλαζίτης, σχιστόλιθος, τόφος, σχίστης.Η κατηγορία "επεξεργασμένοι λίθοι" μπορεί να υποδιαιρεθεί στα σκληρυμμένα και στα ψημένα προϊόντα. Τα σκληρυμμένα προϊόντα είναι οι συσσωματωμένοι λίθοι, οι πλάκες επίστρωσης από σκυρόδεμα και τα πλακίδια μωσαϊκού. Ψημένα προϊόντα είναι τα κεραμικά πλακίδια και τα αργιλικά πλακίδια.Οι συσσωματωμένοι λίθοι είναι βιομηχανικά προϊόντα τα οποία παράγονται από ανάμειξη αδρανών υλικών, κυρίως ψηφίδων φυσικής πέτρας και μιας συνδετικής ύλης, όπως ορίζεται στο πρότυπο CEN/TC 246-229. Οι ψηφίδες φυσικής πέτρας αποτελούνται συνήθως από κοκκώδες υλικό από μάρμαρο και γρανίτη λατομείου και από μια συνδετική ύλη, η οποία αποτελείται από τεχνητά συστατικά, όπως ρυτίνη ακόρεστου πολυεστέρα ή υδραυλικό τσιμέντο. Η εν λόγω κατηγορία περιλαμβάνει επίσης τις τεχνητές πέτρες και το συμπαγές μάρμαρο.Οι πλάκες επίστρωσης από σκυρόδεμα είναι προϊόντα για εξωτερικές επενδύσεις δαπέδου, τα οποία κατασκευάζονται με ανάμειξη άμμου, σκύρων, τσιμέντου, ανόργανων πιγμέντων και πρόσθετων, και παράγονται με συμπίεση μέσω δόνησης, όπως ορίζεται στο πρότυπο CEN/TC 178. Αυτή η κατηγορία περιλαμβάνει επίσης τις πλάκες από σκυρόδεμα και τα πλακίδια από σκυρόδεμα.Τα πλακίδια μωσαϊκού είναι ένα κατάλληλα συμπιεσμένο υλικό ομοιόμορφης μορφής και πάχους, το οποίο πληροί ειδικές γεωμετρικές απαιτήσεις όπως ορίζονται στο πρότυπο CEN/TC 229. Τα πλακίδια μωσαϊκού έχουν μονή ή διπλή στρώση. Τα πλακίδια με μονή στρώση είναι πλακίδια τα οποία αποτελούνται εξ ολοκλήρου από κοκκώδη υλικά ή από κοπίδιασμα του κατάλληλου αδρανούς υλικού, τα οποία έχουν ενσωματωθεί σε φαιό και λευκό τσιμέντο και νερό. Τα πλακίδια με διπλή στρώση είναι πλακίδια μωσαϊκού που αποτελούνται από ένα πρώτο επιφανειακό ή επενδυτικό στρώμα (του οποίου η σύνθεση είναι όμοια με αυτή των πλακιδίων με μονή στρώση) και ένα δεύτερο στρώμα το οποίο είναι γνωστό ως υπόστρωμα ή βασικό στρώμα από σκυρόδεμα, του οποίου η επιφάνεια δεν εκτίθεται, υπό συνθήκες κανονικής χρήσης, και η οποία μπορεί εν μέρει να αποσπαστεί. Τα κεραμικά πλακίδια είναι λεπτές πλάκες από άργιλο ή/και από άλλες ανόργανες πρώτες ύλες, όπως ο άστριος και ο χαλαζίας, όπως ορίζονται στο πρότυπο CEN/TC 67. Συνήθως σχηματίζονται μέσω εξελάσεως ή με πίεση σε θερμοκρασία δωματίου, αποξηραίνονται και κατόπιν ψήνονται σε θερμοκρασίες που είναι επαρκείς προκειμένου να αποκτήσουν τις απαιτούμενες ιδιότητες. Τα κεραμικά πλακάκια μπορεί να είναι εφυαλωμένα ή μη, δεν είναι εύφλεκτα και γενικά δεν επηρεάζονται από το φως.Τα αργιλικά πλακίδια είναι πλάκες οι οποίες πληρούν ορισμένες απαιτήσεις όσον αφορά τη μορφή και τις διαστάσεις, χρησιμοποιούνται για την επιφανειακή στρώση των επενδύσεων και κατασκευάζονται κυρίως από άργιλο και άλλα υλικά, με ή χωρίς πρόσθετα, όπως ορίζεται στο πρότυπο CEN. Το ειδικό βάρος των εν λόγω πλακιδίων δεν υπερβαίνει τα 40 kg/m2.Ορισμένα κριτήρια ισχύουν ειδικά για μία από τις ανωτέρω υποκατηγορίες, όπου γίνεται σχετική αναφορά. Εάν δεν γίνεται κάποια ειδική αναφορά, το κριτήριο ισχύει για όλα τα προϊόντα. Λεπτομέρειες για τις διαδικασίες υπολογισμού παρέχονται στο τεχνικό προσάρτημα.Όπου κρίνεται σκόπιμο μπορούν να χρησιμοποιηθούν άλλες μέθοδοι δοκιμών εκτός από αυτές που αναφέρονται για κάθε κριτήριο, εάν κρίνονται ισοδύναμες από τον αρμόδιο οργανισμό ο οποίος εξετάζει την αίτηση.Όπου είναι δυνατό, οι δοκιμές πρέπει να διενεργούνται σε δεόντως διαπιστευμένα εργαστήρια ή σε εργαστήρια που πληρούν τις γενικές απαιτήσεις που ορίζονται στο πρότυπο EN ISO 17025.Όπου κρίνεται σκόπιμο, οι αρμόδιοι οργανισμοί μπορούν να απαιτήσουν την υποβολή δικαιολογητικών και να διεξάγουν ανεξάρτητους ελέγχους.Συνιστάται στους ανεξάρτητους οργανισμούς να λαμβάνουν υπόψη την υλοποίηση αναγνωρισμένων συστημάτων διαχείρισης του περιβάλλοντος, όπως το EMAS (Community eco-management and audit scheme - κοινοτικό σύστημα οικολογικής διαχείρισης και ελέγχου) ή το ISO14001, κατά την αξιολόγηση των αιτήσεων και την παρακολούθηση της συμμόρφωσης με τα κριτήρια.(Σημείωση:δεν απαιτείται η εφαρμογή των εν λόγω συστημάτων διαχείρισης).ΚΡΙΤΗΡΙΑ1. Εξόρυξη Πρώτων Υλών1.1. Διαχείριση της εξόρυξης (μόνο για φυσικά προϊόντα)Η συνολική βαθμολογία όσον αφορά τη διαχείριση της εξόρυξης φυσικών πετρών υπολογίζεται ως το σύνολο βαθμών που συγκεντρώνονται σε συνάρτηση με μια σειρά εννέα κύριων δεικτών (I). Η τελική βαθμολογία είναι το αποτέλεσμα του αθροίσματος των επιμέρους βαθμολογιών που δίνονται σε κάθε δείκτη, ύστερα από πολλαπλασιασμό με έναν διορθωτικό συντελεστή (W) όπου κρίνεται σκόπιμο (για τις διαδικασίες υπολογισμού βλέπε το τεχνικό προσάρτημα - A1). Τα λατομεία λαμβάνουν σταθμισμένη βαθμολογία τουλάχιστον 25 μονάδων. Για κάθε δείκτη η βαθμολογία πρέπει να περιλαμβάνεται μεταξύ των ορίων που καθορίζονται από την τιμή κατωφλίου (εφόσον υπάρχει).Επιπλέον, πρέπει να πληρούνται όλες οι ακόλουθες προϋποθέσεις:- Πρέπει να μην υπάρχει επαφή με οιαδήποτε κοιλότητα εναποθήκευσης νερού (βλέπε το τεχνικό προσάρτημα - A1)·- πρέπει να μην υπάρχει επαφή με επιφανειακές υδάτινες μάζες που χρησιμοποιούνται για ύδρευση ή ως πηγές ύδατος, ή εάν η υδάτινη μάζα περιλαμβάνεται στο μητρώο προστατευόμενων ζωνών που έχει καταρτιστεί από κράτος μέλος σύμφωνα με την οδηγία 2000/60/EΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων(1) ή εάν η μέση ροή του υδατορρεύματος είναι  &gt; 5 m3/s (βλέπε το τεχνικό προσάρτημα - A1)·- πρέπει να υπάρξει ένα κλειστό σύστημα ανάκτησης λυμάτων προκειμένου να αποφευχθεί η διάχυση των αποβλήτων πριονίσματος στο περιβάλλον και να τροφοδοτηθεί ο κύκλος της ανακύκλωσης. Το νερό πρέπει να συγκεντρώνεται σε πολύ μικρή απόσταση από το χώρο όπου χρησιμοποιείται σε εργασίες εξόρυξης και κατόπιν να μεταφέρεται μέσω κλειστών αγωγών έως την κατάλληλη εγκατάσταση επεξεργασίας. Μετά τον καθαρισμό το νερό θα ανακυκλώνεται.Εκτίμηση και εξακρίβωση: Ο αιτών πρέπει να διαβιβάσει τον υπολογισμό της σταθμισμένης συνολικής βαθμολογίας όσον αφορά τη διαχείριση της εξόρυξης, καθώς και δεδομένα σχετικά με καθέναν από τους εννέα δείκτες (όπου θα φαίνεται μεταξύ άλλων ότι κάθε βαθμολογία βρίσκεται εντός των ορίων της αντίστοιχης τιμής κατωφλίου, εφόσον υπάρχει) σύμφωνα με τον ακόλουθο πίνακα και τις σχετικές οδηγίες του τεχνικού προσαρτήματος - A1. Ο αιτών πρέπει επίσης να διαβιβάσει τα κατάλληλα έγγραφα ή/και δηλώσεις που αποδεικνύουν τη συμμόρφωσή του με τα προαναφερθέντα κριτήρια.>ΘΕΣΗ ΠΙΝΑΚΑ>Κατάλογος σταθμίσεων (να χρησιμοποιηθεί μόνο όπου αναφέρεται ρητώς):Σ1 Διατήρηση της φύσης: εάν η περιοχή του λατομείου βρίσκεται σε:- κοινοποιημένους τόπους κοινοτικής σημασίας, σύμφωνα με την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(2), και σύμφωνα με τις μεταγενέστερες τροποποιήσεις της,- περιοχές που περιλαμβάνονται στο δίκτυο Natura 2000 οι οποίες αποτελούνται από ζώνες ειδικής προστασίας σύμφωνα με την οδηγία 79/409/ΕΟΚ του Συμβουλίου, της 2ας Απριλίου 1979, περί διατηρήσεως των αγρίων πτηνών(3) και σύμφωνα με τις μεταγενέστερες τροποποιήσεις της, καθώς και σε περιοχές που υπόκεινται στην οδηγία 92/43/ΕΟΚ,- ή σε ισοδύναμες περιοχές που βρίσκονται εκτός της Ευρωπαϊκής Κοινότητας και εμπίπτουν στις αντίστοιχες διατάξεις της σύμβασης των Ηνωμένων Εθνών για τη βιολογική ποικιλομορφία(4),ο συντελεστής Σ1 εφαρμόζεται στους ακόλουθους δείκτες: βαθμός ταυτοχρονισμού της αποκατάστασης (I 2), ποιότητα του αέρα (Ι 6), ποιότητα του νερού (I 7), θόρυβος (I 8), ορατές επιπτώσεις (I 9). Εφαρμόζονται οι ίδιοι κανόνες εάν το λατομείο βρίσκεται εκτός τέτοιων τόπων, αλλά θα μπορούσε να έχει σημαντικές επιπτώσεις σε αυτούς είτε από μόνο του είτε σε συνδυασμό με άλλα σχέδια και έργα(5). Ο αντίστοιχος ειδικός συντελεστής στάθμισης είναι 0,3.Εκτίμηση και εξακρίβωση: Ο αιτών πρέπει να υποβάλει δήλωση η οποία θα συνοδεύεται από τα κατάλληλα έγγραφα προκειμένου να καταδείξει ότι το λατομείο βρίσκεται εντός ή δίπλα σε τόπους κοινοτικής σημασίας, σύμφωνα με τις οδηγίες 92/43/ΕΟΚ και 79/409/ΕΟΚ, όπως αναφέρεται λεπτομερώς ανωτέρω. Οι τόποι που συγκροτούν το δικτύο Natura 2000 έχουν απογραφεί και καταγράφονται σε χάρτες τους οποίους έχουν καταρτίσει τα κράτη μέλη. Για τις ζώνες που βρίσκονται εκτός Ευρωπαϊκής Κοινότητας, ο αιτών θα πρέπει να υποβάλει δήλωση η οποία θα συνοδεύεται από τα κατάλληλα έγγραφα με τα οποία θα καταδεικνύεται ότιτο λατομείο βρίσκεται εντός ή δίπλα σε προστατευόμενες ζώνες, όπως αυτές ορίζονται από τη σύμβαση των Ηνωμένων Εθνών για τη βιολογική ποικιλομορφία του 1992.Σ2 Προστασία του εδάφους: για τους δείκτες I 2 (βαθμός ταυτοχρονισμού της αποκατάστασης) και I 7 (ποιότητα του νερού), ο συντελεστής μπορεί να λάβει τρεις διαφορετικές τιμές ανάλογα με τις δυνατότητες της χρήσης γης (για περισσότερες λεπτομέρειες βλέπε το τεχνικό προσάρτημα - A1):&gt;ΘΕΣΗ ΠΙΝΑΚΑ&gt;Εκτίμηση και εξακρίβωση: Ο αιτών πρέπει να υποβάλει τα κατάλληλα έγγραφα, συμπεριλαμβανομένου ενός χάρτη, για την ταξινόμηση της περιοχής του λατομείοιυ ανάλογα με τις δυνατότητες χρήσης γης.Σ3 Πυκνότητα του πληθυσμού των κατοικημένων περιοχών που βρίσκονται εντός ακτίνας 5 km (απόσταση) από την περιοχή του λατομείου: οι δείκτες I 2 (βαθμός ταυτοχρονισμού της αποκατάστασης, I 6 (ποιότητα του αέρα), I 7 (ποιότητα του νερού), I 8 (θόρυβος) και Ι 9 (ορατές επιπτώσεις) σταθμίζονται σύμφωνα με μια κλίμακα πυκνότητας τριών βαθμίδων:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα υποβάλει έναν χάρτη και τα κατάλληλα έγγραφα προκειμένου να εξακριβωθεί η πυκνότητα του πληθυσμού των κατοικημένων περιοχών που βρίσκονται εντός ακτίνας 5 km (απόσταση) από τα όρια του λατομείου (εγκεκριμένη περιοχή). Σε περίπτωση που υπάρχουν λατομεία και οικιστικά συγκροτήματα που αναπτύσσονται στην εν λόγω περιοχή, θα πρέπει να χρησιμοποιείται ο συντελεστής στάθμισης που αναφέρεται εντός παρενθέσεων. Αυτό δεν αφορά επεκτάσεις μεγάλης κλίμακας ( &gt; 75 %) των εν λόγω λατομείων εντός της ήδη εγκεκριμένης ζώνης.Σ4 Εάν το λατομείο έρχεται σε επαφή με επιφανειακές υδάτινες μάζες (μέση ροή &lt; 5 m3/s), η στάθμιση είναι 0,5 και για τους δύο δείκτες Ι 1 (λόγος ανακύκλωσης του νερού) και Ι 7 (ποιότητα του νερού).Εκτίμηση και εξακρίβωση: Ο αιτών πρέπει να υποβάλει τα κατάλληλα έγγραφα όπου θα καταδεικνύεται εάν υπάρχει ή όχι οιαδήποτε επαφή μεταξύ λατομείου και επιφανειακής υδάτινης μάζας.1.2. Διαχείριση της εξόρυξης (μόνο για επεξεργασμένα προϊόντα)Οι πρώτες ύλες που χρησιμοποιούνται για την κατασκευή επεξεργασμένων σκληρών επενδύσεων δαπέδου θα πρέπει να συμμορφούνται με τις ακόλουθες απαιτήσεις όσον αφορά τις σχετικές δραστηριότητες εξόρυξης:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών πρέπει να υποβάλει τα σχετικά δεδομένα και έγγραφα, συμπεριλαμβανομένου ενός χάρτη της περιοχής.2. Επιλογή πρώτων υλών (για όλα τα προϊόντα επένδυσης δαπέδου)Καμία από τις ουσίες ή τα παρασκευάσματα στα οποία αποδίδεται ή μπορεί να αποδοθεί, κατά τη στιγμή της αίτησης, κάποια από τις ακόλουθες φράσεις που υποδηλώνουν κίνδυνο (ή συνδυασμός αυτών):R45 (καρκινογόνο),R46 (μπορεί να προκαλέσει κληρονομική γενετική βλάβη),R50 (πολύ τοξικό για υδρόβιους οργανισμούς),R51 (τοξικό για υδρόβιους οργανισμούς),R52 (επιβλαβές για υδρόβιους οργανισμούς),R53 (μακροπρόθεσμα μπορεί να επιφέρει δυσμενή αποτελέσματα στο υδάτινο περιβάλλον),R60 (μπορεί να έχει επιπτώσεις στη γονιμότητα),R61 (μπορεί να επιφέρει βλάβες στο κύημα),όπως προβλέπονται από την οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικίνδυνων ουσιών(6), και από τις μεταγενέστερες τροποποιήσεις της,δεν μπορεί να προστεθεί στις πρώτες ύλες.Λόγω των περιβαλλοντικών πλεονεκτημάτων της ανακύκλωσης των υλικών, τα εν λόγω κριτήρια δεν ισχύουν για το ποσοστό των ανακυκλωμένων υλικών σε κλειστό κύκλο, όπως ορίζονται στο προσάρτημα A2, τα οποία χρησιμοποιούνται κατά τη διαδικασία.Εάν τα πρόσθετα περιλαμβάνουν μόλυβδο, κάδμιο και αντιμόνιο (ή κάποια από τις ενώσεις τους), η η περιεκτικότητα σε αυτά δεν θα πρέπει να υπερβαίνει τα ακόλουθα ειδικά όρια:>ΘΕΣΗ ΠΙΝΑΚΑ>Οι πρώτες ύλες που χρησιμοποιούνται για φυσικά ή επεξεργασμένα προϊόντα δεν θα πρέπει να περιέχουν αμίαντο.Η χρήση ρυτινών πολυεστέρα κατά την παραγωγή πρέπει να περιορίζεται στο 10 % του συνολικού βάρους των πρώτων υλών.Εκτίμηση και εξακρίβωση: Όσον αφορά τη χημική και ορυκτολογική ανάλυση, ο αιτών θα πρέπει να υποβάλει τον τύπο σχηματισμού της πρώτης ύλης μαζί με τη δήλωση συμμόρφωσης με τα προαναφερθέντα κριτήρια.3. Εργασίες αποπεράτωσης (μόνο για φυσικά προϊόντα)Οι εργασίες αποπεράτωσης για τα φυσικά προϊόντα θα πρέπει να γίνονται σύμφωνα με τις ακόλουθες απαιτήσεις:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών πρέπει να υποβάλει την αντίστοιχη ανάλυση και τις εκθέσεις δοκιμής για κάθε παράμετρο εκπομπής που μετράται σε όλα τα σημεία εκπομπής. Εάν δεν προσδιορίζεται η μέθοδος δοκιμής ή εάν η μέθοδος δοκιμής αναφέρεται για να χρησιμοποιηθεί για εξακρίβωση ή παρακολούθηση, τα αρμόδια όργανα πρέπει να βασιστούν, ενδεχομένως, στις δηλώσεις και στην τεκμηρίωση που υποβάλλεται από τον αιτούντα ή/και σε ανεξάρτητες εξακριβώσεις.4. Διαδικασία παραγωγής (μόνο για επεξεργασμένα προϊόντα)4.1. Κατανάλωση ενέργειαςΗ κατανάλωση ενέργειας υπολογίζεται ως η απαιτούμενη για τη διαδικασία ενέργεια (process energy requirement - PER) για τους συσσωματωμένους λίθους και τα πλακίδια μωσαϊκού ή η απαιτούμενη για το ψήσιμο ενέργεια (energy requirement for firing - ERF) για τα κεραμικά πλακίδια και για τα αργιλικά πλακίδια. Όλες οι τιμές κατωφλίου εκφράζονται σε MJ ανά τετραγωνικό μέτρο του τελικού προϊόντος που είναι έτοιμο προς πώληση. Το εν λόγω κριτήριο δεν ισχύει για τις πλάκες επίστρωσης από σκυρόδεμα ή για τη φάση ψησίματος των διακοσμητικών σχεδίων (διακόσμηση).A. Οριακή τιμή της απαιτούμενης για τη διαδικασία ενέργειας (PER)Η απαιτούμενη ενέργεια (PER) για τη διαδιακασία κατασκευής των συσσωματωμένων λίθων και των πλακιδίων μωσαϊκού δεν θα πρέπει να υπερβαίνει:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υπολογίσει την PER σύμφωνα με τις οδηγίες του τεχνικού προσαρτήματος - Α4 και θα πρέπει να υποβάλει τα σχετικά αποτελέσματα και τα δικαιολογητικά έγγραφα.B. Οριακή τιμή της απαιτούμενης για το ψήσιμο ενέργειας (ERF)Η απαιτούμενη ενέργεια (ERF) για τα στάδια ψησίματος των κεραμικών πλακιδίων και των αργιλικών πλακιδίων δεν θα πρέπει να υπερβαίνει:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών πρέπει να υπολογίσει την ERF σύμφωνα με τις οδηγίες του τεχνικού προσαρτήματος - A4 και να υποβάλει τα σχετικά αποτελέσματα και τα δικαιολογητικά έγγραφα.4.2. Χρήση νερούΤο ποσοστό ανακύκλωσης των λυμάτων που παράγονται κατά τις διαδικασίες που περιλαμβάνονται στην αλυσίδα παραγωγής πρέπει να ανέρχεται σε τουλάχιστον 90 %. Το ποσοστό ανακύκλωσης είναι ο λόγος του όγκου των λυμάτων που ανακυκλώνονται, εντός ή εκτός του εργοστασίου, ως προς τον συνολικό όγκο των λυμάτων κατά το πέρας της διεργασίας, όπως ορίζεται στο τεχνικό προσάρτημα - A3.Εκτίμηση και εξακρίβωση: Ο αιτών θα πρέπει να υποβάλει υπολογισμό του ποσοστού ανακύκλωσης, συμπεριλαμβανομένων των μη επεξεργασμένων δεδομένων σχετικά με το συνολικό όγκο λυμάτων που παράγονται, τα λύματα που ανακυκλώνονται και την ποσότητα και την πηγή του αρχικού καθαρού νερού που χρησιμοποιείται στη διαδικασία.4.3. Εκπομπές στον αέραΣυσσωματωμένοι λίθοιΓια το σύνολο της κατασκευαστικής διαδικασίας οι εκπομπές στον αέρα των ακόλουθων ουσιών δεν θα πρέπει να υπερβαίνουν:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση και τις εκθέσεις δοκιμής για κάθε παράμετρο εκπομπής που μνημονεύεται ανωτέρω, σύμφωνα με τις οδηγίες του τεχνικού προσαρτήματος - A5. Εάν η μέθοδος δοκιμής δεν προσδιορίζεται ή εάν η μέθοδος δοκιμής αναφέρεται για να χρησιμοποιηθεί για εξακρίβωση ή παρακολούθηση, τα αρμόδια όργανα πρέπει να βασιστούν, ενδεχομένως, στις δηλώσεις και στην τεκμηρίωση που υποβάλλεται από τον αιτούντα ή/και σε ανεξάρτητες εξακριβώσεις.Κεραμικά πλακίδιαΟι συνολικές εκπομπές στον αέρα σωματιδίων που παράγονται κατά τις διαδικασίες συμπίεσης, εφυάλωσης και ξήρανσης με ψεκασμό ("ψυχρές εκπομπές") δεν θα πρέπει να υπερβαίνουν τα 5 g/m2.Εκτίμηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση και τις εκθέσεις δοκιμών, σύμφωνα με τις ενδείξεις του τεχνικού προσαρτήματος - A5.Οι εκπομπές στον αέρα μόνο κατά τη φάση ψησίματος δεν θα πρέπει να υπερβαίνουν:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση και τις εκθέσεις δοκιμών για κάθε παράμετρο εκπομπής που αναφέρεται ανωτέρω, σύμφωνα με τις ενδείξεις του τεχνικού προσαρτήματος - A5.Αργιλικά πλακίδιαΟι εκπομπές στον αέρα για τις ακόλουθες παραμέτρους κατά τη φάση ψησίματος των αργιλικών πλακιδίων δεν θα πρέπει να υπερβαίνουν:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση για τις εκθέσεις δοκιμής για κάθε παράμετρο εκπομπής που αναφέρεται ανωτέρω, σύμφωνα με τις ενδείξεις του τεχνικού προσαρτήματος - A5.Πλακίδια μωσαϊκού και πλάκες επίστρωσης από σκυρόδεμαΓια το σύνολο της κατασκευαστικής διαδικασίας οι εκπομπές στον αέρα των ακόλουθων ουσιών δεν θα πρέπει να υπερβαίνουν:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση και τις εκθέσεις δοκιμής για κάθε παράμετρο εκπομπής που αναφέρεται ανωτέρω, σύμφωνα με τις ενδείξεις του τεχνικού προσαρτήματος - A5.4.4. Εκλύσεις στο νερόΜετά την επεξεργασία των λυμάτων είτε επιτόπου είτε σε άλλο χώρο, οι ακόλουθες παράμετροι δεν θα πρέπει να υπερβαίνουν τα ακόλουθα όρια:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση και τις εκθέσεις δοκιμής όπου θα καταδεικνύεται η συμμόρφωση με το εν λόγω κριτήριο.4.5. ΤσιμέντοΟι πρώτες ύλες που χρησιμοποιούνται για την παραγωγή τσιμέντου θα πρέπει να πληρούν τις απαιτήσεις της διαχείρισης της εξόρυξης που εφαρμόζονται για τα επεξεργασμένα προϊόντα (κριτήριο 1.2).Για τα προϊόντα εκείνα που χρησιμοποιούν τσιμέντο κατά τη διαδικασία παραγωγής πρέπει να παρέχονται οι ακόλουθες πληροφορίες:- Για την παραγωγή του τσιμέντου που είναι συστατικό οιουδήποτε προϊόντος η απαιτούμενη για τη διαδιακασία ενέργεια (PER), η οποία υπολογίζεται όπως εξηγείται στο τεχνικό προσάρτημα - A4, δεν θα πρέπει να υπερβαίνει τα 3800 MJ/t.- Για την παραγωγή του τσιμέντου που είναι συστατικό οιουδήποτε προϊόντος, θα πρέπει να τηρούνται τα ακόλουθα όρια εκπομπής στον αέρα:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υποβάλει τις σχετικές εκθέσεις δοκιμής και την τεκμηρίωση που αναφέρεται στην PER και στις εκπομπές στον αέρα που προέρχονται από την παραγωγή τσιμέντου.5. Διαχείριση αποβλήτωνΌλες οι εγκαταστάσεις που εμπλέκονται στην παραγωγή του προϊόντος θα πρέπει να διαθέτουν σύστημα διαχείρισης των αποβλήτων και των καταλοίπων που προέρχονται από την παραγωγή του προϊόντος. Η αίτηση θα πρέπει να συνοδεύεται από τεκμηρίωση και επεξηγήσεις όσον αφορά το σύστημα και θα περιλαμβάνει τουλάχιστον πληροφορίες για τα ακόλουθα τρία θέματα:- διαδικασίες διαχωρισμού των ανακυκλώσιμων υλικών από τη ροή των αποβλήτων και χρήσης των εν λόγω υλικών,- διαδικασίες ανάκτησης υλικών για άλλες χρήσεις,- διαδικασίες διαχείρισης και διάθεσης επικίνδυνων αποβλήτων.Εκτίμηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση.5.1. Ανάκτηση αποβλήτων (μόνο για επεξεργασμένα προϊόντα)Τουλάχιστον το 70 % (σε βάρος) του συνόλου των αποβλήτων που παράγονται από την ή τις διαδικασίες θα πρέπει να ανακτάται σύμφωνα με τους γενικούς όρους και ορισμούς που καθορίζονται από την οδηγία 91/156/ΕΟΚ του Συμβουλίου, της 18ης Μαρτίου 1991, η οποία τροποποιεί την οδηγία 75/442/ΕΟΚ περί αποβλήτων(7).Εκτίμηση και εξακρίβωση: Ο αιτών θα πρέπει να υποβάλει τα κατάλληλα έγγραφα τα οποία θα βασίζονται π.χ. στο ισοζύγιο μάζας ή/και σε συστήματα υποβολής περιβαλλοντικών εκθέσεων όπου θα καταδεικνύονται τα ποσοστά ανάκτησης που έχουν επιτευχθεί, είτε εξωτερικά είτε εσωτερικά, π.χ. μέσω ανακύκλωσης, επαναχρησιμοποίησης ή αξιοποίησης/μετασχηματισμού.6. Στάδιο χρήσης6.1. Απελευθέρωση επικίνδυνων ουσιών (μόνο εφυαλωμένα πλακίδια)Προκειμένου να ελεγχθεί η ενδεχόμενη απελευθέρωση επικίνδυνων ουσιών κατά το στάδιο χρησιμοποίησης και στο τέλος του κύκλου ζωής των εφυαλωμένων πλακιδίων, τα προϊόντα θα υποβάλλονται σε εξακρίβωση σύμφωνα με τη μέθοδο δοκιμής EN ISO 10545-15. Δεν θα πρέπει να γίνεται υπέρβαση των ακόλουθων ορίων:>ΘΕΣΗ ΠΙΝΑΚΑ>Εκτίμηση και εξακρίβωση: Ο αιτών θα πρέπει να υποβάλει ανάλυση και εκθέσεις δοκιμής όσον αφορά τις παραμέτρους εκπομπής που αναφέρονται ανωτέρω. Σε αυτά θα συμπεριλαμβάνεται η δήλωση συμμόρφωσης του προϊόντος με τις απαιτήσεις της οδηγίας 89/106/ΕΟΚ του Συμβουλίου, της 21ης Δεκεμβρίου 1998, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(8), καθώς και με τα σχετικά εναρμονισμένα πρότυπα που καταρτίστηκαν από την CEN (ευρωπαϊκή επιτροπή τυποποίησης) και τα οποία έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων.7. Καταλληλότητα προς χρήσηΤο προϊόν πρέπει να είναι κατάλληλο προς χρήση. Αυτά τα στοιχεία μπορούν να περιλαμβάνουν δεδομένα από μεθόδους δοκιμής ISO, CEN ή ισοδύναμες μεθόδους δοκιμής, όπως οι εθνικές ή οι εσωτερικές διαδικασίες δοκιμής.Εκτίμηση και εξακρίβωση: Πρέπει να υποβάλλονται οι λεπτομέρειες και τα αποτελέσματα των διαδικασιών δοκιμής, μαζί με δήλωση ότι το προϊόν είναι κατάλληλο προς χρήση με βάση όλες τις άλλες πληροφορίες σχετικά με τη βέλτιστη χρήση από τον τελικό χρήστη. Σύμφωνα με την οδηγία 89/106/ΕΟΚ, ένα προϊόν θεωρείται ότι είναι κατάλληλο προς χρήση εάν συμμορφούται με ένα εναρμονισμένο πρότυπο, με την ευρωπαϊκή τεχνική έγκριση ή με μια μη εναρμονισμένη τεχνική προδιαγραφή που αναγνωρίζεται σε κοινοτικό επίπεδο. Το σήμα συμμόρφωσης "ΕΚ" για τα προϊόντα του τομέα των δομικών κατασκευών αποτελεί για τους κατασκευαστές μια βεβαίωση συμμόρφωσης η οποία είναι ευκόλως αναγνωρίσιμη και μπορεί σε αυτό το πλαίσιο να θεωρηθεί επαρκής.8. Ενημέρωση των καταναλωτώνΤο προϊόν πρέπει να πωλείται με τις σχετικές οδηγίες χρήσης, οι οποίες παρέχουν συμβουλές σχετικά με την κατάλληλη και βέλτιστη γενική όσο και τεχνική χρήση του προϊόντος, καθώς επίσης και συμβουλές για τη συντήρησή του. Η συσκευασία ή/και η τεκμηρίωση που συνοδεύει το προϊόν πρέπει να περιλαμβάνουν τις ακόλουθες πληροφορίες:α) Πληροφορία ότι έχει απονεμηθεί στο προϊόν το οικολογικό σήμα της ΕΕ, μαζί με μια συνοπτική πλην όμως διευκρινιστική επεξήγηση σχετικά με τη σημασία του, συν τις γενικές πληροφορίες που αναγράφονται στο πλαίσιο 2 του λογοτύπου.β) Συστάσεις για τη χρήση και τη συντήρηση του προϊόντος. Οι εν λόγω πληροφορίες πρέπει να τονίζουν όλες τις σχετικές οδηγίες που αναφέρονται ειδικώς στη συντήρηση και τη χρήση των προϊόντων εξωτερικής χρήσης. Κατά περίπτωση, πρέπει να γίνεται αναφορά στα χαρακτηριστικά χρήσης του προϊόντος υπό δύσκολες κλιματικές ή άλλες συνθήκες, π.χ. αντοχή στον παγετό, την υδατοαπορροφητικότητα, αντοχή στις κηλίδες, αντοχή στις χημικές ουσίες, απαραίτητη προετοιμασία της προς κάλυψη επιφάνειας, οδηγίες καθαρισμού και συνιστώμενοι τύποι ειδών καθαρισμού και συχνότητα καθαρισμού. Οι πληροφορίες πρέπει επίσης να περιλαμβάνουν, ει δυνατόν, ενδείξεις σχετικά με τον προβλεπόμενο προσδόκιμο κύκλο ζωής του προϊόντος σε τεχνικό επίπεδο, είτε με τη βοήθεια ενός μέσου όρου είτε βάσει μιας κλίμακας τιμών.γ) Ένδειξη σχετικά με τον κύκλο ανακύκλωσης ή διάθεσης (επεξήγηση που αποσκοπεί να παράσχει στον καταναλωτή πληροφορίες σχετικά με τις ενδεχόμενες υψηλές επιδόσεις ενός τέτοιου προϊόντος).δ) Πληροφορίες σχετικά με το οικολογικό σήμα της ΕΕ και τις κατηγορίες προϊόντων που αφορά, συμπεριλαμβανομένου του ακόλουθου κειμένου (ή ισοδυνάμου κειμένου): "Περισσότερες πληροφορίες διατίθενται στην ιστοθέση που αφορά το οικολογικό σήμα της ΕΕ: http://europa.eu.int/ecolabel".Εκτίμηση και εξακρίβωση: Ο αιτών πρέπει να υποβάλει δείγμα της συσκευασίας ή/και των κειμένων που εσωκλείονται.9. Πληροφορίες που παρατίθενται επί του οικολογικού σήματοςΤο πλαίσιο 2 του οικολογικού σήματος θα πρέπει να περιλαμβάνει το ακόλουθο κείμενο:Φυσικά προϊόντα:- μειωμένες επιπτώσεις της εξόρυξης επί των ενδιαιτημάτων και των φυσικών πόρων,- περιορισμένες εκπομπές που οφείλονται στις εργασίες αποπεράτωσης,- βελτίωση της πληροφόρησης του καταναλωτή και διαχείριση αποβλήτων.Επεξεργασμένα προϊόντα:- μειωμένη κατανάλωση ενέργειας των διαδικασιών παραγωγής,- μειωμένες εκπομπές στον αέρα και στο νερό,- βελτίωση της πληροφόρησης του καταναλωτή και διαχείριση αποβλήτων.Εκτίμηση και εξακρίβωση: Ο αιτών θα πρέπει να υποβάλει δείγμα της συσκευασίας ή/και των κειμένων που εσωκλείονται.ΤΕΧΝΙΚΟ ΠΡΟΣΑΡΤΗΜΑΟ αιτών θα πρέπει να υποβάλει όλες τις απαιτούμενες πληροφορίες όσον αφορά τους υπολογισμούς, τις μετρήσεις και τις δοκιμές για την περίοδο που προηγείται αμέσως πριν από την υποβολή της αίτησης. Οι μετρήσεις θα πρέπει να είναι αντιπροσωπευτικές της σχετικής σειράς δοκιμών και συναφείς για όλα τα μέρη της αίτησης, όπου κρίνεται σκόπιμο.A1 Εξόρυξη πρώτων υλών - Ορισμοί δεικτών και σταθμίσεωνΥδατοστεγής κοιλότητα εναποθήκευσης νερούΗ έκφραση "υδατοστεγής κοιλότητα εναποθήκευσης νερού" αναφέρεται σε αρτεσιανό φρέαρ.Μέσος όρος ροής των επιφανειακών υδάτινων μαζώνΟ μέσος όρος ροής του υδατορρεύματος το οποίο έρχεται σε επαφή με το λατομείο υπολογίζεται λαμβάνοντας υπόψη την εγκεκριμένη ζώνη του σχετικού λατομείου. Ο υπολογισμός γίνεται πολλαπλασιάζοντας το τμήμα της υδάτινης μάζας με την ταχύτητα του νερού. Οι τιμές θα πρέπει να είναι αντιπροσωπευτικές για διάστημα τουλάχιστον 12 μηνών.Περιγραφή δεικτώνΙ 1. Λόγος ανακύκλωσης του νερούΒλέπε A3.Ι 2. Βαθμός ταυτοχρονισμού της αποκατάστασηςΟ υπολογισμός του I 2 συνίσταται στη μέτρηση της εκτεθειμένης περιοχής, η οποία περιλαμβάνει το μέτωπο του λατομείου και τον εν ενεργεία χώρο αποβλήτων, καθώς και την εγκεκριμένη ζώνη. Οι εν λόγω περιοχές πρέπει να μετρώνται κατά τη διάρκεια των εργασιών εκμετάλλευσης.Ι 3. Ανάκτηση τεμαχίωνΟ υπολογισμός του I3 συνίσταται στην αξιολόγηση των εμπορεύσιμων τεμαχίων και του συνολικού όγκου που εξορύσσεται ετησίως. Ως εμπορεύσιμα τεμάχια (σύμφωνα με τον πρόχειρο ορισμό του τεμαχίου που δίδεται στο πρότυπο CEN/TC 246/N.237 prEN 12670 "Φυσικές πέτρες - Ορολογία") νοούνται τα τεμάχια χρησιμοποιήσιμης πέτρας που αποτελούνται από βράχο λατομείου, τα οποία είναι κατάλληλα για περαιτέρω επεξεργασία προκειμένου να παραχθούν πλάκες ή οιοδήποτε άλλο στοιχείο δομικών κατασκευών.Ι 4. Αξιοποίηση φυσικών πόρωνΟ υπολογισμός του I 4 συνίσταται στην αξιολόγηση του χρησιμοποιήσιμου υλικού και του συνολικού όγκου που εξορύσσεται ετησίως. Ως χρησιμοποιήσιμο υλικό νοείται κάθε υλικό το οποίο δεν καταλήγει στο χώρο αποβλήτων: π.χ. εμπορεύσιμα τεμάχια, αδρανή υλικά και οτιδήποτε άλλο είναι κατάλληλο για περαιτέρω επεξεργασία και χρήση.Ι 5. Συνθήκες χρήσης του εξοπλισμού εκμετάλλευσηςΟ υπολογισμός του I 5 συνίσταται στην εκτίμηση του συνολικού αριθμού ωρών χρήσης μιας μηχανής για παραγωγικές εργασίες, ο οποίος διαιρείται με την ετήσια παραγωγή (σε m3) χρησιμοποιήσιμου υλικού. Ως χρησιμοποιήσιμα υλικά νοούνται τα υλικά τα οποία δεν καταλήγουν στο χώρο αποβλήτων: π.χ. εμπορεύσιμα τεμάχια, αδρανή υλικά και οτιδήποτε άλλο θεωρείται κατάλληλο για περαιτέρω εκμετάλλευση. Εάν υπάρχουν περισσότεροι από ένας εκσκαφέας ή τροχοφόρος φορτωτής στο λατομείο, πρέπει να λαμβάνεται υπόψη ο υψηλότερος αριθμός των ωρών χρήσης τους.Ι 6. Ποιότητα του αέραΟ εν λόγω δείκτης περιγράφεται στην οδηγία 1999/30/EΚ του Συμβουλίου, της 22ας Απριλίου 1999, σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος(9). Ο υπολογισμός του Ι 6 συνίσταται στη μέτρηση, στα όρια της ζώνης του λατομείου, των αιωρούμενων σωματιδίων ΑΣ 10 τηρώντας τις ειδικές απαιτήσεις της μεθόδου δοκιμής και τις γενικές διατάξεις της οδηγίας του Συμβουλίου (τα ΑΣ 10 ορίζονται στο άρθρο 2 παράγραφος 11). Η μέθοδος δοκιμής ορίζεται στο EN 12341.Ι 7. Ποιότητα του νερούΟ εν λόγω δείκτης αφορά το σύνολο των εκπομπών αιωρούμενων στερεών μετά την επεξεργασία των επιφανειακών υδάτων που εξέρχονται από το χώρο του λατομείου. Ο υπολογισμός του I 7 συνίσταται στη μέτρηση του συνόλου των αιωρούμενων στερεών χρησιμοποιώντας τη μέθοδο δοκιμής που αναφέρεται στο ISO 5667-17.Ι 8. ΘόρυβοςΟ εν λόγω δείκτης αφορά το επίπεδο θορύβου που καταγράφεται στα όρια της περιοχής του λατομείου. Πρέπει να μετρώνται οι μη παλμικοί θόρυβοι. Ο υπολογισμός του Ι 8 συνίσταται στη μέτρηση του θορύβου χρησιμοποιώντας τη μέθοδο δοκιμής που αναφέρεται στο ISO 1996-1.Ι 9. Ορατές επιπτώσειςΟ υπολογισμός των ορατών επιπτώσεων συνίσταται στη χάραξη εγκάρσιων τομών οι οποίες θα διασχίζουν το μέτωπο του λατομείου και άλλα εξωτερικά "ορατά σημεία", τα οποία είναι σημαντικά για τον καθορισμό των ορατών επιπτώσεων (π.χ. γειτονικές πόλεις, πολυσύχναστα μέρη, μεγάλοι οδικοί άξονες κ.λπ.). Ο υπολογισμός της τελικής βαθμολογίας, η οποία εκφράζεται ως ποσοστιαία αναλογία, λαμβάνεται με βάση την υψηλότερη τιμή από τις τιμές που αρχικά υπολογίστηκαν ("χείριστη περίπτωση"). Πρέπει να υποβάλλεται στον αρμόδιο οργανισμό μια συνοπτική επεξήγηση όσον αφορά το "ορατό σημείο" που τελικώς επελέγη. Από κάθε ορατό σημείο (P) χαράσσουμε "την κατώτερη ακτίνα", η οποία είναι εφαπτομένη της επιφάνειας του εδάφους και τέμνει το χαμηλότερο σημείο της "ορατής ζώνης του λατομείου". Ως ορατή ζώνη λατομείου θεωρείται η ζώνη όπου διεξάγονται οι εξορυκτικές εργασίες και όπου βρίσκεται ο εν ενεργεία χώρος αποβλήτων. Δεν είναι ανάγκη να λαμβάνονται υπόψη οι ζώνες (μέτωπο λατομείου και χώρος αποβλήτων) που έχουν ήδη αποκατασταθεί. Από το ίδιο ορατό σημείο χαράσσεται μια δεύτερη ακτίνα (ονομάζεται "ανώτερη ακτίνα"), η οποία τέμνει το υψηλότερο σημείο του μετώπου του λατομείου. Η ανώτερη ακτίνα και η κατώτερη ακτίνα επιτρέπουν τον προσδιορισμό, επί της εγκάρσιας τομής του λατομείου, των ορίων του ύψους του ορατού μετώπου (κάθετη απόσταση μεταξύ των σημείων τομής της ανώτερης και της κατώτερης ακτίνας με το μέτωπο). Ο υπολογισμός θα μπορούσε να γίνει με βάση το έργο του λατομείου. Τα εν λόγω γεωμετρικά δεδομένα εκφράζονται με τον ακόλουθο τύπο και το αποτέλεσμα είναι το πηλίκο των ορατών επιπτώσεων του λατομείου διά ενός δεδομένου ορατού σημείου.&gt;PIC FILE= "L_2002094EL.002401.TIF"&gt;όπου (σχήμα A1):h= το κάθετο ύψος του μετώπου που είναι ορατό από το οπτικό σημείο P (σε μέτρα)L= η οριζόντια απόσταση μεταξύ του χειρίστου σημείου P και του μετώπου (σε μέτρα)tan 30°= η εφαπτομένη της μέσης γωνίας του κώνου του οπτικού πεδίου του ανθρώπινου ματιούx %= το ποσοστό ορατών επιπτώσεωνΟ όρος h2 εκφράζει τη βασική επιφάνεια του κώνου ορατότητας του λατομείου, ενώ ο όρος (L tan 30°)2 εκφράζει τη βασική επιφάνεια του μέσου όρου του οπτικού κώνου του ανθρώπινου ματιού.Σχήμα A1: Γραφική παράσταση του δείκτη "ορατών επιπτώσεων"&gt;PIC FILE= "L_2002094EL.002402.TIF"&gt;ΚλείδαVisual point= ορατό σημείοTop radius= ανώτερη ακτίναBottom radius= κατώτερη ακτίναDistance L= απόσταση LVisible front - h= ορατό μέτωπο - hAlready rehabilitated area= ήδη αποκατασταθείσα ζώνηActive front area= εν ενεργεία ζώνη μετώπουDumping area= χώρος αποβλήτωνΓια τον υπολογισμό της βαθμολογίας λαμβάνεται υπόψη η υψηλότερη τιμή από τις τιμές που προκύπτουν από τον υπολογισμό.Περιγραφή σταθμίσεωνΣ2 Προστασία του εδάφους/ταξινόμηση ανάλογα με τις δυνατότητες του εδάφουςΣύμφωνα με τις ενδείξεις του ευρωπαϊκού εδαφολογικού γραφείου, το έδαφος ταξινομείται βάσει των δυνατοτήτων του και της σοβαρότητας των περιορισμών που θέτει όσον αφορά την ανάπτυξη των καλλιεργειών σε οκτώ κατηγορίες δυνατοτήτων. Μια ενδεικτική περιγραφή των κατηγοριών δίνεται παρακάτω:- Κατηγορία I: τα εδάφη παρουσιάζουν μικρές ατέλειες που περιορίζουν τη χρήση τους.- Κατηγορία II: τα εδάφη παρουσιάζουν μέτριες ατέλειες που περιορίζουν την επιλογή φυτών ή απαιτούν ήπιες πρακτικές διατήρησης.- Κατηγορία III: τα εδάφη παρουσιάζουν σοβαρές ατέλειες που περιορίζουν την επιλογή φυτών ή απαιτούν ειδικές πρακτικές διατήρησης, ή και τα δύο.- Κατηγορία IV: τα εδάφη παρουσιάζουν πολύ σοβαρές ατέλειες που περιορίζουν την επιλογή φυτών ή απαιτούν μια εξαιρετικά προσεκτική διαχείριση, ή και τα δύο.- Κατηγορία V: τα εδάφη παρουσιάζουν μικρό ή ανύπαρκτο κίνδυνο διάβρωσης, αλλά παρουσιάζουν άλλες ατέλειες που είναι αδύνατον να αντιμετωπιστούν, ούτως ώστε να περιορίζεται η χρήση τους κυρίως ως βοσκοτόπων, περασμάτων, δασικών εκτάσεων ή για εξασφάλιση τροφής και κρυσφήγετου στην άγρια πανίδα.- Κατηγορία VI: τα εδάφη παρουσιάζουν σοβαρές ατέλειες που τα καθιστούν γενικά ακατάλληλα για καλλιέργεια και περιορίζουν τη χρήση τους κυρίως ως βοσκοτόπων, περασμάτων, δασικών εκτάσεων ή για εξασφάλιση τροφής και κρυσφήγετου στην άγρια πανίδα.- Κατηγορία VII: τα εδάφη παρουσιάζουν πολύ σοβαρές ατέλειες που τα καθιστούν ακατάλληλα για καλλιέργεια και περιορίζουν τη χρήση τους κυρίως ως βοσκοτόπων, δασικών εκτάσεων ή για ενδιαιτήματα άγριας πανίδας.- Κατηγορία VIII: τα εδάφη και οι διάφορες ζώνες παρουσιάζουν ατέλειες που αποκλείουν την εμπορική αγροτική εκμετάλλευσή τους και περιορίζουν τη χρήση τους για ψυχαγωγικούς σκοπούς, για ενδιαιτήματα άγριας πανίδας, για υδροληψία ή για αισθητικούς σκοπούς.A2 Επιλογή πρώτων υλώνΩς ανακυκλωμένο υλικό σε κλειστό κύκλο νοείται το υλικό το οποίο εξάγεται από το σύστημα παραγωγής και επιστρέφει στο ίδιο σύστημα παραγωγής, ενδεχομένως ύστερα από επεξεργασία για ανακύκλωσή του.A3 Λόγος ανακύκλωσης του νερούΟ υπολογισμός του λόγου ανακύκλωσης του νερού θα πρέπει να γίνεται με τον ακόλουθο τύπο, του οποίου οι όροι περιγράφονται στο σχήμα A2.>PIC FILE= "L_2002094EL.002601.TIF">Σχήμα Α2: Διάγραμμα της ροής νερού που πρέπει να χρησιμοποιηθεί για τον υπολογισμό του λόγου ανακύκλωσης του νερού(10)&gt;PIC FILE= "L_2002094EL.002602.TIF"&gt;A4 Υπολογισμός της κατανάλωσης ενέργειας (PER, ERF)Για τον υπολογισμό της απαιτούμενης για τη διαδικασία ενέργειας (PER) ή της απαιτούμενης για το ψήσιμο ενέργειας (ERF), θα πρέπει να ληφθούν υπόψη οι σωστοί φορείς ενέργειας για το σύνολο των εγκαταστάσεων ή μόνο για τη φάση ψησίματος. H υψηλή θερμική αξία (υψηλή θερμαντική ικανότητα) των καυσίμων θα χρησιμοποιηθεί για να μετατραπούν οι μονάδες ενέργειας σε MJ [Πίνακας A1]. Σε περίπτωση χρήσης άλλων καυσίμων, θα πρέπει να αναφερθεί η θερμική αξία που χρησιμοποιήθηκε για τον υπολογισμό. Ως ηλεκτρική ενέργεια νοείται η καθαρή εισαχθείσα ηλεκτρική ενέργεια η οποία προέρχεται από το δίκτυο και η ηλεκτρική ενέργεια που παράγεται εσωτερικά και μετράται ως ηλεκτρική ισχύς.Για την αξιολόγηση της PER όσον αφορά την παραγωγή συσσωματωμένων λίθων θα πρέπει να λαμβάνονται υπόψη όλες οι ροές ενέργειας που εισέρχονται στις εγκαταστάσεις παραγωγής, τόσο ως καύσιμα όσο και ως ηλεκτρική ενέργεια.Για την αξιολόγηση της PER όσον αφορά την παραγωγή πλακιδίων μωσαϊκού θα πρέπει να λαμβάνονται υπόψη όλες οι ροές ενέργειας που εισέρχονται στις εγκαταστάσεις παραγωγής, τόσο ως καύσιμα όσο και ως ηλεκτρική ενέργεια.Για την αξιολόγηση της ERF όσον αφορά την παραγωγή κεραμικών πλακιδίων θα πρέπει να λαμβάνονται υπόψη όλες οι ροές ενέργειας που εισέρχονται σε όλους τους κλιβάνους υπό μορφή καυσίμων για το στάδιο του ψησίματος.Για την αξιολόγηση της ERF όσον αφορά την παραγωγή αργιλικών πλακιδίων θα πρέπει να λαμβάνονται υπόψη όλες οι ροές ενέργειας που εισέρχονται σε όλους τους κλιβάνους υπό μορφή καυσίμων για το στάδιο του ψησίματος.Για την αξιολόγηση της PER όσον αφορά την παραγωγή τσιμέντου θα πρέπει να λαμβάνονται υπόψη όλες οι ροές ενέργειας που εισέρχονται στην αλυσίδα παραγωγής, τόσο ως καύσιμα όσο και ως ηλεκτρική ενέργεια.Πίνακας Α1: Πίνακας για τον υπολογισμό της PER ή της ERF (βλέπε κείμενο για επεξηγήσεις)>ΘΕΣΗ ΠΙΝΑΚΑ>A5 Εκπομπές στον αέρα (μόνο για επεξεργασμένα προϊόντα)Οι τιμές εκπομπών ατμοσφαιρικών ρύπων θα πρέπει να υπολογίζονται ως εξής:1. Πρέπει να υπολογίζεται η συγκέντρωση, στα καυσαέρια που εκπέμπονται στο περιβάλλον, κάθε παραμέτρου που αναφέρεται στους πίνακες·2. Οι μετρήσεις που γίνονται για τον υπολογισμό πρέπει να πραγματοποιούνται σύμφωνα με τις μεθόδους δοκιμής που αναφέρονται στους πίνακες·3. Τα δείγματα πρέπει να είναι αντιπροσωπευτικά της σχετικής παραγωγής.(1) ΕΕ L 327 της 22.12.2000, σ. 1.(2) ΕΕ L 206 της 22.7.1992, σ. 7.(3) ΕΕ L 103 της 25.4.1979, σ. 1.(4) ΕΕ L 309 της 13.12.1993, σ. 1.(5) ΕΕ L 206 της 22.7.1992, ειδικότερα το άρθρο 6.(6) ΕΕ L 196 της 16.8.1967, σ. 1.(7) ΕΕ L 78 της 26.3.1991, σ. 32.(8) ΕΕ L 40 της 11.2.1989, σ. 12.(9) ΕΕ L 163 της 29.6.1999, σ. 41.(10) Ως W νοούνται τα λύματα τα οποία απορρίπτονται στο περιβάλλον.